3. ΝΟΜΟΘΕΤ. ΔΙΑΤΑΓΜΑ της 16/18 Σεπτ. 1926 Περί απαγορεύσεως εν ταις συναλλαγαίς της συνάψεως συμβάσεως κατά το καλούμενον σύστημα «BOULE DE NEIGE». Άρθρ.1.-1.Απαγορεύεται η εν ταις συναλλαγές σύναψις συμβάσεων κατά το καλούμενον σύστημα «BOULE DE NEIGE». 2.Υπό το όνομα τούτο νοούνται συμφωνίαι, δι’ ων επαγγελματίας τις υπόσχεται εις πελάτην έναντι πληρωμής τινος παροχήν εμπορεύματος μείζονος αξίας, υπό τον όρον όπως ο πελάτης δια μέσου των παραδιδομένων αυτώ επί πληρωμή υπό του επαγγελματίου δελτίων παράσχη εις τον επαγγελματίαν ή άλλον τινά πελάτας, οίτινες συνδέονται με αυτόν δι’ ομοίας συμβατικής σχέσεως. Άρθρ.2.-1.Δι’ αποφάσεως των επί των Εσωτερικών και Εθνικής Οικονομίας υπουργών, δημοσιευομένης δια της Εφημερίδος της Κυβερνήσεως, δύνανται ν’ απαγορευθώσι και άλλαι μέθοδοι προσελκύσεως πελατών, εις τας οποίας ενυπάρχει το στοιχείον της τυχηράς αποκτήσεως εμπορευμάτων και αίτινες δύνανται να βλάψωσι σημαντικώς τον κύκλον της καταναλώσεως των συνεπαγγελματιών. 2.Ως τοιούτου είδους μορφαί θωρούνται ιδία εκείναι, εις ας η παροχή εμπορεύματός τινος εξαρτάται εκ του αποτελέσματος κληρώσεως ή συμπληρώσεως ωρισμένης σειράς δελτίων ή άλλης τινός συγκυρίας. Άρθρ.3.-1.Συμβάσεις, περί ων προβλέπουσι τα προηγούμενα άρθρα, καταρτιζόμεναι μεταξύ του επαγγελματίου και του πελάτου ή τούτου και τρίτου τινός είναι άκυροι. 2.Το υπό του πελάτου καταβληθέν δύναται να αναζητηθή εις ακέραιον, επιστρεφομένου του τυχόν ληφθέντος εμπορεύματος. Αι περί τούτου διαφοραί κρίνονται τελικώς υπό του ειρηνοδίκου. Άρθρ.4.-Απαγορεύεται η εν ταις συναλλαγαίς αποστολή προσκλήσεων, εγκυκλίων, αγγελιών κλπ. ή δημοσιεύσεις  προωρισμέναι δι’ ευρύτερον κύκλον προσώπων, προσκαλουμένων εις σύναψιν των εν άρθρω 1 ή των επί τη βάσει του άρθρου 2 απαγορευομένων συμβάσεων. Άρθρ.5.-1.Επαγγελματίαι παραβαίνοντες τας εν τοις προηγουμένοις άρθροις απαγορεύσεις τιμωρούνται με χρηματικήν ποινήν (10.000 δραχμών) ή φυλάκισιν μέχρις εξ μηνών ή με αμφοτέρας τας ποινάς. Δια το μέτρον των χρηματικών ποινών βλ. άρθρ. 2 Νόμου 110/1945 και άρθρ. 57 Ποιν. Κώδικος (τομ. σελ. 6 και 28). Σελ. 159 Το άρθρον 22 εδαφ. α΄ και γ΄ του νόμου 146 «περί αθεμίτου ανταγωνισμού» εφαρμόζεται και επί του προκειμένου. 3.Με ποινήν πταίσματος τιμωρείται πας όστις ως πελάτης υποβοηθεί την λειτουργίαν συστημάτων ή την κυκλοφορίαν δελτίων εκδοθέντων εν τη αλλοδαπή, υπαγομένων δε εις την έννοιαν των κατά τα προηγούμενα άρθρα απαγορευομένων. 4.Εν περιπτώσει επιβολής των κατά το άρθρον τούτο ποινών τα κατασχόμενα δελτία και λοιπά αποδεικτικά του υπό απαγόρευσιν συστήματος καταστρέφονται. Άρθρ.6.-Οι όροι εν της προηγουμένοις άρθροις «συναλλαγαί» και «εμπορεύματα» νοούνται κατά την εν τοις άρθροις 1 και 2 του νόμου 146 «περί αθεμίτου ανταγωνισμού», ως ετροποποιήθη, έννοιαν. Άρθρ.7-8.-(Μεταβατικαί διατάξεις). Άρθρ.9.-Πάσα λεπτομέρεια προς εκτέλεσιν του παρόντος, ούτινος η ισχύς άρχεται από της δημοσιεύσεως εν τη Εφημερίδι της Κυβερνήσεως, ως και πάσα διασαφηστική ερμηνεία των διατάξεων αυτού κανονισθήσεται δι’ υπουργικών διαταγών. 